Diari Oficial de la Generalitat Valenciana


Sumari del DOGV 1362, del 08-08-1990 (1990/818425)

DECRET 135/1990, de 23 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'Entitat «Sociedad Rectora de la Bolsa de Valores de València, S.A.», per un import de 300 milions de pessetes.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/07/23/135/dof/vci/html**

### Dades del document

Número de DOGV
:   1362

Data del DOGV
:   08-08-1990

Secció del DOGV
:   DISPOSICIONS GENERALS

Número del document
:   1990/818425


Data del document
:   23-07-1990

Organisme emissor
:   Conselleria d'Economia i Hisenda

Tipus de document
:   Decret

Decret 135/1990, de 23 de juliol, del Consell de la Generalitat Valenciana, pel qual s'aprova la concessió d'un aval de la Generalitat Valenciana a l'entitat "Sociedad Rectora de la Bolsa de Valores de Valencia, SA", per un import de 300 milions de pessetes.  
La Llei 4/1984, de 13 de juny, d'Hisenda Pública de la Generalitat Valenciana, autoritza el Govern Valencià per a la concessió d'avals dins de determinades condicions que s'hi fixen.  
D'altra banda, la Llei 4/1990, de 31 de maig, de Pressupostos de la Generalitat Valenciana per a l?exercici de 1990, recull una consignació de crèdit per import de 8.000 milions de pessetes.  
Basant-se en la normativa esmentada, comunicat prèviament a la Comissió d'Economia, Pressupostos i Hisenda de les Corts Valencianes tal i com s'estableix en l?article 81.4 de la Llei d'Hisenda Pública de la Generalitat Valenciana, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en sessió realitzada el dia 23 de juliol de 1990,  
DECRETE:  
Article únic  
S'autoritze el Conseller d'Economia i Hisenda per a la firma d'un aval de Tresoreria destinat a garantir un préstec de 300 milions de pessetes concedit pel Banco de Crédito Local a la «Sociedad Rectora de la Bolsa de Valores de Valencia, SA», en les condicions contingudes en l'annex I d'aquest Decret. Així mateix, per tal de garantir el bon fi de l?operació, s'autoritza el Conseller d'Economia i Hisenda a firmar un contracte d'aval entre la «Societat Rectora de la Bolsa de Valores de Valencia, SA» i la Generalitat Valenciana el text del qual es reprodueix en l'annex II.  
València, 23 de juliol de 1990.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA  
ANNEX I  
València, 23 DE juliol de 1990.  
Antoni Birlanga Casanova, Conseller d'Economia i Hisenda en nom de la Generalitat Valenciana i tot complint el que disposa la Llei 4/1984, de 13 de juny, d'Hisenda Pública de la Generalitat Valenciana, i en virtut del Decret 135/90, de 23 de juliol, del Consell de la Generalitat Valenciana, avala un crèdit, concedit pel Banco de Crédito Local de España a la «Sociedad Rectora de la Bolsa de Valores de Valencia, SA», per un import de 300 milions de principal, a un termini de 10 anys de duració amb un any de mancança, a un tipus d'interès del MIBOR més un marge del 0,30% anual i comissió d'obertura del 0,25%.  
Les condicions de l'aval són les que a continuació s'assenyalen:  
1. Aquest aval es destinarà a finançar la participació en 25% de la Societat de Borses que regeix el mercat continu per part de la «Sociedad Rectora de la Bolsa de Valores de Valencia, SA»  
2. Aquest aval garanteix la totalitat del principal del préstec i dels interessos fins a l'extinció de l'obligació principal, sense la possibilitat de realitzar novacions en el contracte de préstec sense l'autorització del Conseller d'Economia i Hisenda.  
3. La concessió d'aquest aval suposa el compromís formal de l'Entitat prestadora d'enviar a la Conselleria d'Economia i Hisenda còpia del contracte de l'operació de crèdit garantida i certificació de la disposició per part del prestatari, i també d'informar puntualment al venciment del grau de compliment del prestatari de les seues obligacions amb l'Entitat.  
4. La Tresoreria de la Generalitat Valenciana respondrà davant l'Entitat prestadora del reintegrament de les quantitats garantides, amortització del principal i interessos, únicament en cas d'incompliment en el pagament per part de l'Entitat avalada, sense renunciar al benefici d'excussió recollit en l'article 1830 del Codi Civil.  
El Conseller d'Economia i Hisenda, Antoni Birlanga Casanova.  
ANNEX II  
Contracte daval entre la Generalitat Valenciana i la «Sociedad Rectora de la Bolsa de Valores de Valencia, SA».  
D'una banda el Sr. Antoni Birlanga Casanova, Conseller d'Economia i Hisenda de la Generalitat Valenciana, i de l'altra el Sr. José Samper Reig, President de la «Sociedad Rectora de la Bolsa de Valores de Valencia, SA»  
EXPOSEN:  
1. Que el Consell de la Generalitat Valenciana, en virtut de les competències que li confereix la legislació vigent i a proposta del Conseller d'Economia i Hisenda, autoritzà mitjançant el Decret 13 5 /1990, de 23 de juliol, la concessió d'un aval a la « Sociedad Rectora de la Bolsa de Valores de Valencia, SA» per a una operació de préstec davant el Banco de Crédito Local, per un import de 300 milions de pessetes com a principal i a un termini de 10 anys sent-ne el primer de mancança.  
2. Que les parts pretenen regular les seues relacions mútues derivades de la concessió de l'aval a què es fa referència en l'apartat primer d'aquesta exposició, i els termes i les condicions de la garantia prestada, per a la qual lliurement i voluntària convenen subscriure aquest contracte d'acord amb les següents  
CLAUSULES   
Primera  
La Generalitat Valenciana es compromet a avalar la Sociedad Rectora de la Bolsa de Valores de Valencia, SA, en els termes establerts en el Decret 135/1990, de 23 de juliol del Consell de la Generalitat Valenciana.  
Segona  
Per la prestació de la garantia descrita en concepte d?aval, la «Sociedad Rectora de la Bolsa de Valores de Valencia, SA» es compromet mentre l'aval estiga en vigor a equilibrar el Compte de Resultats de la Societat Rectora, de forma que els ingressos sempre cobresquen les despeses segons s?estableix ei, l?article 17, apartat 3, del Reial Decret 726/1989, de 23 de juny, i a no realitzar una altra operació de crèdit llevat que estigués avalat per la Generalitat Valenciana.  
Tercera  
Compromís per part de la «Societat Rectora de la Bolsa de Valores de Valencia, SA» de comunicar trimestralment a la Conselleria d'Economia i Hisenda el volum de les càrregues financeres, el Balanç i el Compte de Resultats.  
Quarta  
La Societat avalada es compromet expressament a presentar justificació documental de la realització de les inversions, i també a facilitar la inspecció i el control que exercirà la Conselleria d'Economia i Hisenda per a comprovar les inversions financeres realitzades amb el crèdit avalat, per tal de constatar-ne l'aplicació, la rendibilitat i la solvència de la Societat garantida, amb aquesta finalitat podrà comprovar els Balanços, els Comptes de Resultats i altres Estats de Llibres Comptables.  
Cinquena  
Si com a conseqüència de la inspecció i el control a què es refereix la clàusula anterior fos notòria la falta de solvència de la Societat avalada, aquesta seria obligada, sense més requisit que el previ requeriment motivat que li dirigesca la Conselleria d'Economia i Hisenda, a constituir hipoteca immobiliària, penyora sense desplaçament o altra forma de garantia admesa en Dret, a favor de la Generalitat Valenciana per a la plena seguretat de la seua eventual obligació de reembossament.  
La Conselleria d'Economia i Hisenda es reserva el dret d'elegir la garantia a prestar per la Societat avalada, si la oferta per aquesta no fos suficient segons apreciació ponderada de la Generalitat Valenciana.  
La Societat avalada una vegada rebut el requeriment oferirà la constitució de garantia dins d'un termini de 10 dies, i en el mateix termini se li comunicarà l?acceptació o el refús de la Generalitat Valenciana.  
Si la garantia los refusada per insuficient, el garantit serà obligat a acceptar la proposada per la Conselleria d'Economia i Hisenda.  
Sisena  
La Generalitat Valenciana, per l'aval prestat, respon del pagament de les obligacions i només en el cas que el deutor no complesca aquestes obligacions, amb les limitacions i excepcionals com a fiador indicades en l'annex I del Decret 135/1990, de 23 de juliol, del Consell de la Generalitat Valenciana, i amb les reserves de drets que s?estableixen en la normativa general de l?Estat en aquest tipus de contractes, sense altre requisit que el requeriment motivat que a l?efecte dirigirà l?Entitat davant la qual s'avala sense necessitat del consentiment de l'avalat.  
Les despeses que poguessen produir-se com a conseqüència de l?exercici de les accions derivades d'aquest contracte seran en tot cas a càrrec de l'avalat.  
València, 23 de juliol de 1990.  
El Conseller d'Economia i Hisenda,   
Antoni Birlanga Casanova   
El President de la «Sociedad Rectora de la Bolsa de Valores   
de Valencia, SA»,  
José Samper Reig


Còpia Permalink ELI